b'\n_START_ARTICLE_\nTamang Ghedung\n_START_PARAGRAPH_\nTamang Ghedung er den store, halvoffisielle, samlende organisasjonen for tamang-folket i Nepal._NEWLINE_Tamang-folket snakker et tibeto-burmesisk spr\xc3\xa5k og er tradisjonelt buddhister. De er den st\xc3\xb8rste janjati-minoritetene i det nepalere kaller \xc3\xa5s-distriktene, med ei befolkning p\xc3\xa5 rundt 3 millioner. De har blitt utsatt for hard diskriminering under det hinduiske konged\xc3\xb8mmet som har herska siden 1768._NEWLINE_Tamang Gedung er organisert i 62 av Nepals 75 distrikter, og har 500 lokale landsbykomiteer. Den er oppfatta som representativ for tamang-folket i Nepal, og samarbeider ogs\xc3\xa5 med tamang-organisasjoner i andre land._NEWLINE_Organisasjonen blei starta i 1956, men under det kongelige diktaturet var den forbudt fra 1960, og blei f\xc3\xb8rst legal igjen etter demokratirevolusjonen Jana Andolan 1990._NEWLINE_Tamang Ghedung har samarbeida med Nepal Federation of Indigenous Nationalities (NEFIN). Men mens NEFIN v\xc3\xa5ren 2007 har kommet til \xc3\xa5 samarbeide n\xc3\xa6rt med den statig mer ekstreme madhesi-organisasjonen MJF, og ogs\xc3\xa5 blitt anklaga for \xc3\xa5 ha blitt infiltrert av royalistiske tilhengere av kong Gyanendra, har Tamang Ghedung g\xc3\xa5tt fri for kritikk av denne typen._NEWLINE_Da Tamang Gedung hadde sitt 6. landsm\xc3\xb8te i Kathmandu i april 2007, blei m\xc3\xb8tet \xc3\xa5pna av ordfl\xc3\xb8rer i overgangsparlamentet Subash Nembang, og representanter fra alle de st\xc3\xb8rste partiene var med i \xc3\xa5pningsdiskusjonen om kampanjen for en sj\xc3\xb8lstyrt Tamsaling-republikk._NEWLINE_Rundt 400 representanter fra 23 ulike tamang-organisasjoner deltok p\xc3\xa5 landsm\xc3\xb8tet.'